b'\n_START_ARTICLE_\nLavastettu hy\xc3\xb6kk\xc3\xa4ys\n_START_PARAGRAPH_\nLavastettu hy\xc3\xb6kk\xc3\xa4ys tarkoittaa itse tehty\xc3\xa4 operaatiota, jonka tekij\xc3\xa4ksi lavastetaan jokin vihollinen. Kyseess\xc3\xa4 voi olla aseellinen hy\xc3\xb6kk\xc3\xa4ys, terrori-isku, sabotaasi tai salamurha, mutta my\xc3\xb6s sanallinen hy\xc3\xb6kk\xc3\xa4ys. Tarkoituksena voi olla esimerkiksi saada aikaan vihollisuuksia, hankkia oikeutus tai kansan suosio omalle toiminnalle, tai mustamaalata poliittista vastustajaa._NEWLINE_Ilmi\xc3\xb6 tunnetaan my\xc3\xb6s englanninkielisell\xc3\xa4 nimell\xc3\xa4 false flag eli kirjaimellisesti "v\xc3\xa4\xc3\xa4r\xc3\xa4 lippu". Nimitys tulee merisodassa k\xc3\xa4ytetyst\xc3\xa4 taktiikasta, jossa hy\xc3\xb6kk\xc3\xa4\xc3\xa4j\xc3\xa4 p\xc3\xa4\xc3\xa4see kohteensa l\xc3\xa4helle liputtamalla yst\xc3\xa4v\xc3\xa4llismielisen maan lippua. Tunnettu esimerkki v\xc3\xa4\xc3\xa4r\xc3\xa4n lipun k\xc3\xa4ytt\xc3\xa4misest\xc3\xa4 on saksalaisten vuonna 1941 suorittama hy\xc3\xb6kk\xc3\xa4ys australialaisen kevytristeilij\xc3\xa4 HMAS Sydneyn kimppuun._NEWLINE_Esimerkki historiallisesta valehy\xc3\xb6kk\xc3\xa4yksest\xc3\xa4 on Mainilan laukaukset, jonka varjolla Neuvostoliitto aloitti talvisodan vuonna 1939._NEWLINE_Mahdolliset false flag -operaatiot ovat suosittu aihe salaliittoteorioissa.'